पाएं अपने शहर की ताज़ा ख़बरें और फ्री ई-पेपरडाउनलोड करें
भास्कर न्यूज रायपुर
नंदकुमार पटेल और महेंद्र कर्मा की शहादत के बाद रुकी कांग्रेस की परिवर्तन उसी दरभा घाटी (झीरम घाटी) से 16 जून से फिर शुरू होगी। कांग्रेस उपाध्यक्ष राहुल गांधी से बात करने के बाद पीसीसी के कार्यकारी अध्यक्ष डॉ. चरणदास महंत और नेता प्रतिपक्ष रविंद्र चौबे ने परिवर्तन यात्रा का कार्यक्रम तय किया है। इसमें यह भी तय किया गया कि राहुल गांधी एक दिन जगदलपुर में सभा लेंगे।
दिल्ली में राहुल गांधी के साथ पीसीसी के पदाधिकारियों, वरिष्ठ नेता अहमद पटेल, जनार्दन द्विवेदी और प्रदेश प्रभारी बीके हरिप्रसाद की बैठक हुई। राज्य के वर्तमान राजनीतिक हालात पर बात करने के अलावा उन्होंने यह तय किया कि नेताओं की जहां पर शहादत हुई है, वहां सबसे पहले सभी लोग जाकर श्रद्धासुमन अर्पित करें। उसके बाद केशलूर से ही सभा शुरू करें। सुकमा से केशलूर जाते समय ही 25 मई को नक्सलियों ने कांग्रेस नेताओं के काफिले पर हमला किया था। लिहाजा यह तय किया गया कि बस्तर का दो दिन का प्रोग्राम शेष रह गया था इसलिए इस बार केवल दो दिन पहले यात्रा चलाई जाए। इसके तहत पहले दिन केशलूर से यात्रा कोंडागांव जाएगी।
वहां के बाद कांकेर और भानुप्रतापपुर में सभा की जाएगी। राहुल गांधी के लिए जगदलपुर में एक सभा आयोजित करने का निर्णय लिया गया। कार्यक्रम की रुपरेखा तय करते समय पीसीसी के पदाधिकारियों ने सुरक्षा कारणों से राहुल गांधी को केशलूर में नहीं ले जाने का फैसला किया है। लेकिन बस्तर में उनकी सभा रखकर राजनीतिक संदेश देने की योजना के तहत जगदलपुर में सभा रखी गई। प्रदेश अध्यक्ष और नेता प्रतिपक्ष से चर्चा के बाद यात्रा के संबंध में कार्यक्रम समन्वयक भूपेश बघेल साथ चर्चा की गई। इसमें तय किया गया कि कांग्रेस अध्यक्ष सोनिया गांधी परिवर्तन यात्रा के समापन में रायपुर आएंगी।
बैठक में यह भी तय किया गया कि घर-घर कांग्रेस, हर घर कांग्रेस अभियान को भी जारी रखा जाएगा। कांग्रेस के सदस्यता अभियान को भी शुरू किया जाएगा। नक्सली हमले के बाद बंद पड़ी कांग्रेस की गतिविधियों में आक्रामकता लाने के निर्देश दिए गए हैं।
राहुल गांधी ने बस्तर के हालत पर चिंता व्यक्त की। जुलाई में प्रदेश के सभी बूथ लेवल कमेटियों का गठन किया जाएगा। इसके साथ ही हर विधानसभा की समीक्षा की जाएगी।
( फोटो: उस मैदान का जहां आखिरी बार परिवर्तन यात्रा की सभा हुई थी। )
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva bho_Deva awa_Deva hin_Deva hin_Deva hin_Deva hin_Deva hin_Deva zho_Hant eng_Latn